|  |  |
| --- | --- |
| 20.07.2017. | Nr.9/16 |

**REZERVES ZEMES FONDĀ IESKAITĪTO ZEMES VIENĪBU PIEKRITĪBA JELGAVAS PILSĒTAS PAŠVALDĪBAI**

( ziņo I.Meija)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, M.Buškevics, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi) 7.punktu Jelgavas pilsētas pašvaldība ir izvērtējusi Valsts zemes dienesta sagatavotos Nekustamā īpašuma valsts kadastra informācijas sistēmā reģistrētos datus par rezerves zemes fondā ieskaitītiem zemes gabaliem un zemes gabaliem, kas nav izmantoti īpašuma tiesību atjaunošanai.

Saskaņā ar likuma “Par pašvaldībām” 15.panta pirmās daļas 1., 2., 3., 6., 9., 10, punktiem, 21.panta pirmās daļas 27.punktu, Zemes pārvaldības likuma 13.panta trešo daļu, 17.panta pirmo daļu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punktu, Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 7.punktu, Ministru kabineta 2006.gada 20.jūnija noteikumiem Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība", Jelgavas pilsētas teritorijas plānojumu 2009.-2021.gadam (apstiprināts ar Jelgavas pilsētas domes 2009.gada 29.septembra lēmumu Nr.14/2) un Jelgavas pilsētas domes Zemes lietu komisijas 2017.gada 21.marta lēmumu Nr.3/8 “Rezerves zemes fondā ieskaitīto un īpašuma tiesību atjaunošanai neizmantoto zemes gabalu piekritība Jelgavas pilsētas pašvaldībai”, lai nodrošinātu pašvaldības autonomo funkciju pildīšanu,

**JELGAVAS PILSĒTAS DOME NOLEMJ:**

1. Noteikt zemes vienībām Jelgavas pilsētā (pielikumā) statusu “pašvaldībai piekritīga zeme” un reģistrēt Zemesgrāmatā uz Jelgavas pilsētas pašvaldības vārda pašvaldības funkciju īstenošanai. Izpildot robežu kadastrālo uzmērīšanu, zemes vienību platības var tikt precizētas.
2. Jelgavas pilsētas domes administrācijas Pašvaldības īpašumu pārvaldei (vadītāja S.Beļaka) reģistrēt pielikumā minētās zemes vienības Jelgavas tiesas zemesgrāmatu nodaļā uz Jelgavas pilsētas pašvaldības vārda.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 20.jūlijā